บรูซ ลี

บรูซ ลี () หรือ หลี่ เสี่ยวหลง (; พินอิน: Lǐ Xiǎolóng; 27 พฤศจิกายน ค.ศ. 1940 — 20 กรกฎาคม ค.ศ. 1973) เกิดที่ซานฟรานซิสโก เป็นดาราจีนที่โด่งดังในระดับฮอลลีวูด ด้วยความสามารถด้านศิลปะการต่อสู้แบบจีทคุนโด้ เขาสามารถพูดอังกฤษ จีน ญี่ปุ่น และยังเป็นแชมเปี้ยนเต้นชะชะช่า ในปี 1967 นิตยสารเอ็มไพร์ (อังกฤษ) จัดเขาเป็นหนึ่งใน 100 ดารานำตลอดกาล

ประวัติ 
เขาเริ่มแสดงภาพยนตร์ตั้งแต่ยังเป็นทารกหนึ่งขวบ จากนั้นได้เป็นดาราในหนังฮ่องกงมาตั้งแต่เด็ก ๆ เรื่อยมา และเดินทางออกจากฮ่องกงไปอเมริกาเมื่อปี 1958 โดยไม่มีเงินแต่ใช้การสอนเต้นรำแลกทุนการเดินทาง เขาไปเรียนรู้กังฟูกับอาจารย์จีนหลายคนเพิ่มเติม จนกลายเป็นหนุ่มยอดกังฟู และยังเรียนคาราเต้เพิ่มเติม ในสาขา Kenpo Karate จากอาจารย์ญี่ปุ่นในกลางทศวรรษที่ 60 

ภาพยนตร์เรื่องแรกของบรูซ ลี ที่ได้ฉายโรงในอเมริกาคือ Xi lu xiang หรือ My Son, Ah Chung (1950) ตอนที่เขายังอายุสิบขวบ จากนั้นลีแสดงภาพยนตร์มาตลอด เขาได้เข้าร่วมเป็นดารารับเชิญในทีวีมาตั้งแต่ปี 1966 รวมถึงเรื่อง The Green Hornet หรือ เพชฌฆาตหน้ากากแตน ที่เคยฉายในเมืองไทยสมัยก่อน แต่ภาพยนตร์ที่โด่งดังในอเมริกาคือ Tang shan da xiong หรือ The Big Boss  ไอ้หนุ่มซินตึ๊ง (หนังปี 1971 ฉายในอเมริกาปี 1972)  

ลียังมีอาชีพสอนกังฟูค่าตัวแพงถึง 275 ดอลลาร์ต่อชั่วโมง และเขียนหนังสือเกี่ยวกับศิลปะการต่อสู้จีนหลายเล่ม ในปี 1964 เขากับคู่หูเปิดรับนักเรียนกังฟูที่ไม่ใช่เอเชียอย่างเป็นทางการในเมืองโอ๊กแลนด์ หลังจากสองปีก่อนเขาเคยเทรนคนผิวขาวคนแรกเล่นกังฟู และก่อนหน้านั้นเล็กน้อยในปี 1964 มีสตูดิโอสอนกังฟูไม่จำกัดสีผิวเป็นแห่งแรกในโลกที่ไชน่าทาวน์ ในลอสแอนเจลิส 

ในปี 1973 บรูซ ลี เสียชีวิตด้วยโรคลมชัก ณ โรงพยาบาลกู๊ดโฮพ (Good Hope) ประเทศฮ่องกง ซึ่งเป็นสาเหตุให้ชักกะทันหันและมีอาการสมองบวมน้ำแทรกซ้อนตามมาจนทำให้เขาถึงแก่ความตาย ขณะอายุเพียง 32 ปี มีบุตร 2 คน คือ แบรนดอน ลี และ แชนนอน ลี

ถึงบรูซ ลีจะเสียชีวิตแล้วก็ตาม ลีคิดค้นศิลปะการป้องกันตัวที่มีชื่อว่า "จีทคุนโด้" ซึ่งเป็นหนึ่งในศิลปะการป้องกันตัวที่ได้รับการยอมรับไปทั่วโลก

สื่อ

หนังสือ 
 Chinese Gung-Fu: The Philosophical Art of Self Defense (Bruce Lee's first book) – 1963
 Tao of Jeet Kune Do (Published posthumously) – 1973
 Bruce Lee's Fighting Method (Published posthumously) – 1978

ภาพยนตร์ 

 ไอ้หนุ่มซินตึ๊ง (ค.ศ. 1971) (US title: Fists of Fury)
 ไอ้หนุ่มซินตึ๊ง ล้างแค้น (ค.ศ. 1972) (US title: The Chinese Connection)
 Concord Production Inc. 

 ไอ้หนุ่มซินตึ๊ง บุกกรุงโรม (ค.ศ. 1972) (US titles: Return of the Dragon, Revenge of the Dragon, Way of the Dragon)
 The Game of Death (ค.ศ. 1972) (ไอ้หนุ่มซินตึ๊ง เกมมังกร, ค.ศ. 1978, US titles: Game of Death)
 ไอ้หนุ่มซินตึ๊ง มังกรประจัญบาน (ค.ศ. 1973) (US titles: Enter the Dragon)

 โทรทัศน์ 
 The Green Hornet (26 episodes, 1966–1967) .... Kato
 Batman (Episodes: "The Spell of Tut" 28 September 1966, "A Piece of the Action" 1 March 1967, "Batman's Satisfaction" 2 March 1967) .... Kato
 Ironside (Episode: "Tagged for Murder" 26 October 1967) .... Leon Soo
 Blondie (Episode: "Pick on Someone Your Own Size", 1968)
 Here Come the Brides (Episode: "Marriage Chinese Style" 9 April 1969) .... Lin
 Longstreet (4 episodes, 1971) .... Li Tsung
 The Pierre Berton Show'' (1971) .... Himself

อ้างอิง

แหล่งข้อมูลอื่น 

 Bruce Lee Foundation
 
 
 
 

 
นักแสดงอเมริกัน
นักแสดงจีน
ปรมาจารย์กังฟู
นักเจี๋ยฉวนเต้า
ผู้ฝึกศิลปะการต่อสู้ชาวอเมริกัน
ชาวอเมริกันเชื้อสายจีน
ชาวอเมริกันเชื้อสายเยอรมัน
ชาวอเมริกันเชื้อสายอังกฤษ
นักแสดงเด็กชาวจีน
บุคคลจากไชนาทาวน์ (ซานฟรานซิสโก)
สตันต์แมน
นักแสดงชายเชื้อสายจีน